
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2023)0209),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir į 173 straipsnio 3 dalį bei 322 straipsnio 1 dalies a punktą, pagal kuriuos Komisija pateikė pasiūlymą Parlamentui (C9‑0136/2023),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2023 m. balandžio 18 d. Audito Rūmų nuomonę[footnoteRef:1], [1:  	Dar nepaskelbta Oficialiajame leidinyje.] 

–	atsižvelgdamas į 2023 m. liepos 13 d. Europos ekonomikos ir socialinių reikalų komiteto nuomonę[footnoteRef:2], [2:  	OL C 349, 2023 9 29, p. 167.] 

–	atsižvelgdamas į 2023 m. lapkričio 30 d. Regionų komiteto nuomonę[footnoteRef:3], [3:  	OL C, C/2024/1049, 2024 2 9, ELI: http://data.europa.eu/eli/C/2024/1049/oj.] 

–	atsižvelgdamas į preliminarų susitarimą, kurį atsakingi komitetai patvirtino pagal Darbo tvarkos taisyklių 74 straipsnio 4 dalį, ir į 2024 m. kovo 21 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 59 straipsnį,
–	atsižvelgdamas į Užsienio reikalų komiteto bei Transporto ir turizmo komiteto nuomones, 
–	atsižvelgdamas į Pramonės, mokslinių tyrimų ir energetikos komiteto pranešimą (A9-0426/2023),
1.	priima per pirmąjį svarstymą toliau pateiktą poziciją;
2.	atsižvelgia į Komisijos pareiškimą, pridėtą prie šios rezoliucijos; jis bus paskelbtas Europos Sąjungos oficialiojo leidinio C serijoje; 
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

P9_TC1-COD(2023)0109
Europos Parlamento pozicija, priimta 2024 m. balandžio 24 d. per pirmąjį svarstymą, siekiant priimti Europos Parlamento ir Tarybos reglamentą (ES) 2025/..., kuriuo nustatomos solidarumo stiprinimo ir pajėgumo aptikti kibernetinio saugumo grėsmes ir incidentus Sąjungoje, jiems pasirengti ir į juos reaguoti didinimo priemonės ir iš dalies keičiamas Reglamentas (ES) 2021/694 (Kibernetinio solidarumo aktas)
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2025/38.)


TEISĖKŪROS REZOLIUCIJOS PRIEDAS
[bookmark: _GoBack]Komisijos pareiškimas dėl biudžeto, susijusio su 2024 m. gruodžio 19 d. Europos Parlamento ir Tarybos reglamentu (ES) 2025/38, kuriuo nustatomos solidarumo stiprinimo ir pajėgumo aptikti kibernetinio saugumo grėsmes ir incidentus Sąjungoje, jiems pasirengti ir į juos reaguoti didinimo priemonės (Kibernetinio solidarumo aktas)[footnoteRef:4] [4:  	OL L, 2025/38, 2025 1 15, ELI: http://data.europa.eu/eli/reg/2025/38/oj.] 

1.	Komisijos finansinė teisės akto pasiūlymo pažyma, pridėta prie pasiūlymo dėl Kibernetinio solidarumo akto, paskelbta 2023 m. balandžio mėn. Nuo to laiko atitinkami numatyti skaičiai pasikeitė dėl kitų priimtų ar numatomų priimti teisėkūros procedūra priimamų aktų.
2.	2024 m. kovo 5 d. teisėkūros institucijos pasiekė preliminarų politinį susitarimą apriboti finansinėje teisės akto pažymoje numatytą Skaitmeninės Europos programos 4-ojo konkretaus tikslo „Pažangūs skaitmeniniai įgūdžiai“ lėšų perskyrimą 3-iajam konkrečiam tikslui „Kibernetinis saugumas ir pasitikėjimas“ iki 22 mln. EUR.
3.	Siekdama atsižvelgti į preliminaraus politinio susitarimo sąlygas, Komisija atnaujino Kibernetinio solidarumo akto finansinę teisės akto pasiūlymo pažymą, kiek tai susiję su finansiniais paketais, skirtais 2-ajam konkrečiam tikslui „Dirbtinis intelektas“, 3-iajam tikslui „Kibernetinis saugumas ir pasitikėjimas“ ir 4-ajam tikslui „Pažangūs skaitmeniniai įgūdžiai“, atsižvelgdama į perskirstymą, dėl kurio susitarė teisėkūros institucijos.
4.	Todėl, nedarant poveikio Komisijos įgaliojimams, susijusiems su metine biudžeto procedūra, atnaujintoje finansinėje teisės akto pasiūlymo pažymoje pateikti 2025–2027 m. laikotarpio finansiniai paketai yra šie:
–	[544 726 000 EUR] 2-ajam konkrečiam tikslui „Dirbtinis intelektas“, atsižvelgiant į tai, kad 65 mln. EUR buvo perskirti 3-iajam konkrečiam tikslui „Kibernetinis saugumas ir pasitikėjimas“;
–	[44 451 000 EUR] 3-iajam konkrečiam tikslui „Kibernetinis saugumas ir pasitikėjimas“ – šią dalį tiesiogiai valdo Komisija, įskaitant 26 mln. EUR, perskirtus iš 2-ojo ir 4-ojo konkrečių tikslų.
–	[353 190 613 EUR] 3-iajam konkrečiam tikslui „Kibernetinis saugumas ir pasitikėjimas“ – šią dalį valdo Europos kibernetinio saugumo kompetencijos centras, įskaitant 61 mln. EUR, perskirtą iš 2-ojo ir 4-ojo konkrečių tikslų.
–	[544 162 423 EUR] 4-ajam konkrečiam tikslui „Dirbtinis intelektas“, atsižvelgiant į tai, kad 22 mln. EUR buvo perskirti 3-iajam konkrečiam tikslui „Kibernetinis saugumas ir pasitikėjimas“.
[bookmark: TextBodyEnd]5.	ES kibernetinio saugumo rezervas bus finansuojamas iš 3-iojo konkretaus tikslo „Kibernetinis saugumas ir pasitikėjimas“ finansinio paketo – šią dalį tiesiogiai valdo Komisija (atnaujinto darbo jėgos tyrimo duomenimis, jį sudarys [44 451 000] EUR).

